বিশেষ সংবাদঃ অৱশেষত বুধবাৰে পুৱাই খবৰটো আহিল। ড্ৰ'নে সম্ভেদ দিলে মঙলবাৰৰ পৰা বাঘজানৰ তৈলখাদৰ অগ্নিকাণ্ডত সন্ধানহীন হৈ থকা অইলৰ জৰুৰীকালীন বিভাগত কৰ্মৰত দুজনকৈ ফায়াৰ ফাইটাৰৰ মৃতদেহৰ। মৃতদেহ উদ্ধাৰ হোৱা এই কৰ্মচাৰী দুজন হৈছে দুলীয়াজনস্থিত অইল কলনীৰ বাসিন্দা তিষেশ্বৰ গোহাঁই আৰু দুৰ্লভ গগৈ। নিহত দুৰ্লভ গগৈ আছিল এজন সুদক্ষ ফুটবলাৰ আৰু অইলৰ ফুটবল দলটোৰ গলৰক্ষক।
বিশেষ প্ৰতিবেদনঃ তিনিচুকীয়াৰ বাঘজানৰ তৈল খাদক লৈ দুসপ্তাহ পূৰ্বে সকলোৱে যি আশংকা কৰি আহিছিল অৱশেষত সেয়াই হ'ল। যোৱা ২৭ মে'ত তৈলখাদটোৰ পৰা গেছ নিৰ্গত হওতেই তৎপৰতাৰে সেয়া বন্ধ কৰিবলৈ ব্যৱস্থা গ্ৰহণ কৰাৰ পৰিৱৰ্তে অইল কৰ্তৃপক্ষ তথা চৰকাৰ-প্ৰশাসনে পোষণ কৰি অহা গা এৰা দিয়া মনোভাৱৰ অন্তত আজি দুপৰীয়া দাউদাউকৈ জ্বলি উঠে বাঘজান।
তিনিচুকীয়াঃ 'মোৰ চকুৰ আগতে ছটফটাই নিথৰ হৈ পৰিছিল ৩টাকৈ কেৰ্কেটুৱা। অলপ দূৰৈতে কেবাটাও চৰাই ধৰফৰাই আছিল। জোপোহা গছজোপা নিমিষতে জুইয়ে ছানি ধৰিছিল। তাতেই আছিল এহাল চৰাইৰ বাহ। দুদিন আগতে বাহটোত কণী ফুটি পোৱালি জাগিছিল। গৰু চৰাবলৈ যাওঁতে চৰাইহালক প্ৰায়েই মন কৰিছিলো। চৰাইহাল আৰু পোৱালিকেইটা ছাই হৈ গ'ল।'-NNOৰ আগত এইদৰে কয় গেছ নিৰ্গত হৈ ভয়াৱহ অগ্নিকাণ্ড সংঘটিত হোৱা তিনিচুকীয়াৰ বাঘজানৰ সমীপৱৰ্তী মাগুৰি-মতাপুং বিলৰ এজন স্থানীয় বাসিন্দাই।
চেন্নাইঃ মানৱীয়তা পাহৰি এতিয়া যেন পশুহত্যাৰ নিচাত ডুব গৈছে দেশৰ একাংশ লোক। কেৰালাত অন্তঃসত্বা এটা হাতীয়ে বিস্ফোৰক ভৰ্তি আনাৰস খাই কৰণ মৃত্যুক সাৱটি লোৱাক লৈ আৰম্ভ হোৱা বিতৰ্কৰ বৰ্তমানো অব্যাহত আছে। ঘটনাটোক লৈ ছ'চিয়েল মিডিয়াত একাধিক আলোচনা চলিলেও বাস্তৱত যে এনে আলোচনাই একাংশ লোকক স্পৰ্শ কৰিব নোৱাৰে সেয়া স্পষ্ট কৰি তুলিছে অনুৰূপ আন এক ঘটনাই।
বিশেষ সংবাদঃ অসমত কৰ'নাই আৰু এজন লোকৰ প্ৰাণ লোৱা বুলি জানিব পৰা গৈছে । ইয়াকে লৈ অসমত ক'ভিড-১৯ ত আক্ৰান্ত হৈ মৃত্যু হোৱা লোকৰ সংখ্যা ৫ জনলৈ বৃদ্ধি পালে । অৱশ্যে এতিয়ালৈকে এই কথা অসম চৰকাৰৰ স্বাস্থ্য বিভাগ তথা স্বাস্থ্যমন্ত্ৰী হিমন্ত বিশ্ব শৰ্মাই আনুষ্ঠানিকভাৱে সদৰী কৰা নাই।
বোকাজানঃ এটা সপ্তাহৰ ভিতৰতে কাৰ্বি আংলং আৰক্ষীয়ে দুটাকৈ সফল অভিযান চলাবলৈ সক্ষম হৈছে। যোৱা ১ জুনত কাজিৰঙাত সংঘটিত গঁড় হত্যাৰ লগত জড়িত চোৰাং চিকাৰীৰ ঘাটি উৎখাত কৰাৰ পাছত আজি কাৰ্বি আংলং আৰক্ষীয়ে বিশেষ সূত্ৰৰ ভিত্তিত কাৰ্বি আংলঙৰ সক্ৰিয় বিদ্ৰোহী সংগঠন পিপলছ ডেমক্ৰেটিক কাউঞ্চিল অফ কাৰ্বি লংৰি চমুকৈ পিডিচিকেৰ এটা সশস্ত্ৰ দলে আশ্ৰয় লৈ থকা এটা ঘাটি উৎখাত কৰে।
বিশেষ প্ৰতিবেদনঃ ভাৰতত কৰ'নাৰ সংক্ৰমণৰ গতি লাহে লাহে বৃদ্ধি পাবলৈ আৰম্ভ কৰিছে যদিও এতিয়ালৈকে ইটালী আৰু স্পেইনৰ দৰেকৈ বিস্ফোৰক হৈ পৰা নাই। শনিবাৰে এই আশ্বাসবাণী প্ৰদান কৰিছিল বিশ্ব স্বাস্থ্য সংস্থাৰ হেলথ ইমাৰজেন্সি প্ৰগ্ৰেমৰ কাৰ্যবাহী সঞ্চালক মাইকেল ৰায়ানে। কিন্তু ইয়াৰ এদিন পিছতে অৰ্থাৎ দেওবাৰে আক্ৰান্ত দেশসমূহৰ তালিকাত ইটালীক অতিক্ৰমি পঞ্চম স্থান লাভ কৰে ভাৰতে।
নতুন দিল্লী/গুৱাহাটীঃ লকডাউন পৰিকল্পিতভাৱে কৰা হৈছিল নে নাই সেই লৈ চৰকাৰ আৰু বিৰোধীৰ মাজত বাদানুবাদ চলি থকাৰ সময়তে দেশত এটা দিনত সংক্ৰমণ হোৱা লোকৰ সংখ্যাই অতিক্ৰম কৰিছে ৯০০০ৰ সীমা। কেন্দ্ৰীয় স্বাস্থ্য মন্ত্ৰণালয়ৰ তথ্য অনুযায়ী যোৱা ২৪ ঘণ্টাত নতুনকৈ কৰ'নাত আক্ৰান্ত হৈছে ৯৯৭১ জন লোক। এতিয়ালৈকে ২৪ ঘণ্টাত হোৱা সংক্ৰমণৰ ক্ষেত্ৰত এয়াই হৈছে সৰ্বাধিক।
নতুন দিল্লীঃ দেশত প্ৰতি নিয়ত বাঢ়িছে কৰ'না আক্ৰান্তৰ সংখ্যা। যোৱা ২৪ ঘণ্টাত এদিনতে আক্ৰান্ত হৈছে ৯৩০৪ জনকৈ লোক। ইয়াৰ ফলত দেশত কৰ'না আক্ৰান্ত লোকৰ সংখ্যা হৈছেগৈ ২,১৬,৯১৯ জন। বুধবাৰৰ দিনটোত এনেকৈ ৯০০০ লোক আক্ৰান্ত হোৱাৰ পিছত অহা দুই এদিনৰ ভিতৰত এদিনতে আক্ৰান্ত ১০ হাজাৰৰ অধিক হ'ব বুলি শংকা ব্যক্ত কৰিছে বিশেষজ্ঞসকলে।
বৃহস্পতিবাৰে পুৱা প্ৰকাশ পোৱা কেন্দ্ৰীয় স্বাস্থ্য মন্ত্ৰণালয়ৰ মেডিকেল বুলেটিনত কোৱা হৈছে যে দেশত এই পৰ্যন্ত কৰ'নাত আক্ৰান্ত হৈ প্ৰাণ হেৰুৱাইছে ৬০৭৫ জনকৈ লোকে। সুস্থ হৈ ঘৰলৈ উভতিছে ১,০৪,১০৭ জন। সুস্থতাৰ হাৰ হৈছে ৪৭.৯৯ শতাংশ।
বিশেষ প্ৰতিবেদনঃ কৰ'না কালত ভিন্ন ক্ষেত্ৰৰ লগতে অসমৰ সংবাদ ক্ষেত্ৰখনতো দেখা গৈছে একাধিক পৰিৱৰ্তন। সাধাৰণতে এটা সংবাদ প্ৰতিষ্ঠানৰ পৰা আন এটা সংবাদ প্ৰতিষ্ঠানলৈ সাংবাদিকসকলৰ অহা-যোৱা তেনেই এক সাধাৰণ ঘটনা। কিন্তু কৰ'নাৰ এই সংকট কালত এই সাধাৰণ অহা-যোৱাই হৈ পৰিছে সম্পূৰ্ণৰূপে ব্যতিক্ৰম।
